# Vzorec pogodbe

Javno komunalno podjetje Prodnik d.o.o.

Savska cesta 34

1230 Domžale, ki ga zastopa direktor Marko Fatur

Identifikacijska številka za DDV: SI54471656

Matična številka: 5227739000

v nadaljevanju: naročnik

in

Izvajalec:

ki ga zastopa

Identifikacijska številka za DDV:

Matična številka:

v nadaljevanju: izvajalec

skleneta

**Pogodbo o izvajanju okoljskih storitev na področju odvajanja komunalne in padavinske odpadne vode**

**Splošne določbe**

1. člen

Stranki ugotavljata, da:

* je naročnik izvedel postopek oddaje naročila male vrednosti »Okoljske storitve na področju odvajanja komunalne in padavinske odpadne vode«, objavljen na Portalu javnih naročil z dne ................ 2020, pod št. objave JN……………./2020. Z odločitvijo o oddaji javnega naročila z dne \_\_\_\_\_\_\_\_\_\_ je bil izvajalcev v predmetnem postopku oddaje javnega naročila izbran kot najugodnejši ponudnik.
* da je sestavni del pogodbe razpisna dokumentacija, ponudbena dokumentacija predmetnega javnega naročila ter ostale priloge.

2 .člen

S to pogodbo naročnik odda, izvajalec pa prevzame izvajanje okoljskih storitev na področju odvajanja komunalne in padavinske odpadne vode. Izvajalec je dolžan skladno s to pogodbo izvajati naslednje storitve:

* strojno čiščenje kanalizacije,
* strojno čiščenje pomožnih objektov kanalizacije,
* strojno čiščenje črpališč kanalizacije in
* snemanje kanalizacije.

Izvajalec se zavezuje izvesti tudi vse ostale storitve potrebne za učinkovito izvajanje okoljskih storitev na področju odvajanja komunalne in padavinske odpadne vode, ki bi jih naročnik tekom veljavnosti pogodbe naložil izvajalcu.

**Pogodbena vrednost**

3.člen

Ocenjena vrednost naročila (brez upoštevanja DDV) za izvedbo pogodbenih del iz 2. člena pogodbe znaša: \_\_\_\_\_\_\_\_\_ EUR.

Izvajalec bo storitve opravljal po fiksnih ponudbenih cenah na enoto mere, dane v ponudbi izvajalca z dne \_\_\_\_\_. Cene iz ponudbenega predračuna na enoto mere so za čas trajanja pogodbe fiksne in se tekom veljavnosti pogodbe ne smejo spreminjati. Ne glede na navedeno se lahko pogodbeni stranki v času trajanja pogodbe v primeru nastopa objektivnih okoliščin (sprememba pozitivno pravnih predpisov) soglasno dogovorita za spremembo pogodbene cene (vrednosti postavk na enoto mere), s sklenitvijo posebnega dogovora v obliki aneksa k pogodbi.

V primeru dodatnih in več – presežnih del, nepredvidenih in pozneje naročenih del veljajo cene na enoto tudi za ta dela.

Naročnik se ne zavezuje naročiti okvirnih količin, pač pa bo tekom pogodbe naročal le tiste storitve v tolikšnem obsegu, kolikor jih bo dejansko potreboval.

V pogodbeni vrednosti so upoštevani vsi elementi, ki vplivajo na izračun cene: kot so stroški dela, režijski stroški, morebitne nadure, amortizacijo opreme, zagotovitev potrebne tehnične opreme, orodja, strojev, naprav, vozil, stroški prevoza, stroški ravnanja z usedlinami ter ostali stroški povezane z izvedbo javnega naročila.

Opravljene storitve po tej pogodbi bo izvajalec obračunal po dejansko izvršenih količinah, dokumentiranih v dokumentih, navedenih v naslednjem členu ter fiksnih nespremenljivih cenah na enoto mere, kot so podane pri posamezni postavki v ponudbi izvajalca (v popisu del) do zaključka storitev po pogodbi.

**Način obračunavanja in plačevanja opravljenih storitev**

4. člen

Izvajalec bo opravljene storitve po tej pogodbi obračunal po dejansko izvršenih količinah ter fiksnih nespremenljivih cenah na enoto mere, kot izhajajo iz ponudbe izvajalca.

K računu bo moral izvajalec predložiti dokumentacijo, ki bo izkazovala ustrezno izvedene storitve.

Obvezna priloga računa je:

1. pri izvajanju storitve strojnega čiščenja in pomožnih objektov kanalizacije:

- podpisan delovni nalog s strani naročnika,

- mesečno oddano poročilo o izvedenih delih z vsemi pomembnimi podatki, kot so dolžina in profil očiščene kanalizacije, poraba vode za čiščenje;

1. pri izvajanju storitev strojnega čiščenja črpališč:

- za vsako črpališče izdelati in predati poročilo o izvedenih delih z vsemi pomembnimi podatki, vključno s fotodokumentacijo stanja pred in po čiščenju;

1. pri izvajanju storitev snemanja kanalizacije:
* podpisan delovni nalog s strani naročnika.
* poročilo v skladu s to pogodbo za snemanje.

Za datum opravljene storitve se šteje datum podpisa naročnika, ki na zgoraj navedenih dokumentih, potrjuje kvaliteto in količino opravljenih storitev. Naročnik lahko kot prilogo računa tudi drugo dokumentacijo oziroma dokazila, izdelana v skladu s to pogodbo.

5. člen

Izvajalec bo račun za opravljeno storitev izstavljal na naslov naročnika. Izvajalec se zavezuje, da bo račun izdan do 8. dne v mesecu za pretekli mesec.

K računu mora biti priložena vse navedena dokumentacija za obračun storitev – kot so delovni nalogi, strojna poročila, poročila o izvedenih delih, mesečno poročilo o opravljenem delu, kot to izhaja iz prejšnjega člena.

6. člen

Naročnik bo izvajalcu za opravljena dela plačal 30. dan po prejemu računa, ki mora biti potrjen s strani naročnika. Obvezna priloga računu je dokumentacija, navedena v 4. členu pogodbe.

V kolikor se vrednost računa ne bo skladala s podatki iz dokumentov, ki so obvezna priloga k računu oziroma bodo storitve opravljene neustrezno, oziroma bo izraženo neskladje glede na podatke z GPS, bo naročnik račun v celoti zavrnil. Če naročnik reklamira del zneska po računu, se zavrne celoten račun.

Plačila potrjenih računov se nakazuje na transakcijski račun izvajalca št. \_\_\_\_\_\_\_\_\_\_\_\_\_\_\_\_\_\_\_\_\_\_\_\_, odprt pri \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

V primeru plačilne zamude naročnika lahko izvajalec obračuna zakonske zamudne obresti.

Kadar je kot najugodnejša izbrana skupna ponudba skupine izvajalcev, bodo plačila izvedena na transakcijski račun partnerja, ki je naročnik bančne garancije za dobro izvedbo pogodbenih obveznosti.

V kolikor bo podizvajalec zahteval neposredno plačilo so obvezne priloge računu glavnega izvajalca računi podizvajalcev, ki jih je glavni izvajalec predhodno potrdil podizvajalcem. Roki plačil v primeru neposrednih plačil podizvajalcem so enaki kot za izvajalca.

V primeru, da podizvajalec ne zahteva neposrednega plačila s strani naročnika mora izvajalec najpozneje v roku 60 dni od plačila končnega računa naročniku podati pisno izjavo izvajalca in podizvajalca, da je podizvajalec prejel plačilo za storitve, izvedene v predmetnem javnem naročilu. V kolikor izjava ne bo predložena, bo naročnik sprožil postopek za ugotovitev prekrška, skladno z določili ZJN-3.

Podlaga za določitev vrednosti dodatnih in več del so cene na enoto in drugi kalkulativni elementi iz osnovne pogodbe.

Za presežna, manjkajoča in nepredvidena dela, ki niso zajeta v predračunu oz. tej pogodbi, si naročnik pridržuje pravico, da naročilo za morebitna dodatna in več dela odda izvajalcu osnovnega naročila skladno z določilom 95. člena ZJN-3. Z izvajalcem se sklene aneks k osnovni pogodbi.

**Obveznosti naročnika**

7. člen

Naročnik se obvezuje, da bo izvajalca uvedel v posel s tem, da bo ob podpisu pogodbe:

* izvajalcu dal na razpolago dokumentacijo in informacije s katerimi razpolaga in so za prevzeti obseg storitev potrebne,
* imenoval odgovornega predstavnika naročnika.

V času storitev se naročnik obvezuje:

* sodelovati z izvajalcem s ciljem, da se prevzete storitve izvršijo pravočasno in v obojestransko zadovoljstvo,
* tekoče obveščati izvajalca o vseh spremembah in novo nastalih situacijah, ki bi lahko imele vpliv na izvršitev prevzetih storitev,
* pred pričetkom izvajanja storitev, in sicer na zahtevo izvajalca, posredovati potrebne

podatke, s katerimi naročnik razpolaga in jih izvajalec potrebuje pri izpeljavi predmeta naročila.

Vse reklamacije glede kakovosti in količine opravljenih storitev bo naročnik sporočil predstavniku izvajalca v roku 24 ur od ugotovitve pomanjkljivosti na telefonsko številko \_\_\_\_\_\_\_\_\_\_\_\_\_\_\_\_\_\_\_\_ .

**Obveznosti izvajalca**

8. člen

Izvajalec:

* + se zavezuje prevzeti obveznost izvajanja storitev strojnega čiščenje kanalizacije, črpališč, razbremenilnikov visokih vod, peskolovov in pomožnih objektov ter snemanja javne kanalizacije ter navedene storitve opravljati strokovno in kvalitetno in s skrbnostjo dobrega gospodarstvenika;
	+ se zavezuje izvajati svoje pogodbene obveznosti v dogovorjenih rokih, vendar najkasneje v roku 24 ur od prejema naročila za strojno čiščenje kanalizacije, črpališč ter snemanje, ter v istem delovniku, v kolikor so dela naročena do 12. ure, strojno čiščenje pomožnih objektov, razen v primeru intervencij, ko je maksimalni čas za pričetek izvedbe storitve 2 uri (120 minut) od prejema obvestila naročnika;
	+ ob podpisu pogodbe oz. najkasneje v 8 dneh po podpisu pogodbe izročiti naročniku finančno zavarovanje za dobro izvedbo pogodbenih obveznosti v višini 5% pogodbene cene z DDV, ki velja še 40 dni po izteku veljavnosti pogodbe;
	+ storitve izvajati z opremo, ki jo je priglasil v ponudbi oziroma z boljšo opremo;
	+ je dolžan obvestiti naročnika o kakršnih koli dejavnikih in dejavnostih, ki bi lahko vplivale ali bile v nasprotju z naročnikovimi interesi ali bi pomenile konflikt interesov in bi lahko pomembno vplivale na izpolnjevanje določil te pogodbe;
	+ mora k računu priložiti vso zahtevano dokumentacijo za plačilo posamezne storitve, kot določa pogodba;
	+ bo pred pričetkom del na lastne stroške opremil vsa tovorna vozila s sistemom pozicije in nadzora vozila po izboru naročnika ter ob podpisu pogodbe priložil pogodbo z izvajalcem sistema sledenja GPS pozicij v trajanju najmanj 30 mesecev.
	+ da bo zagotavljal ustrezne tehnične zmogljivosti glede na obseg del ter bo dela izvajal z ustrezno opremo, glede na specifiko posameznih objektov in naprav kanalizacijskega sistema,
	+ da bodo dela izvajali strokovno usposobljeni delavci in da bo zagotovil strokovno vodstvo izvajanja del ter lastno kontrolo,
	+ da bo v primeru poškodb na občinskih, državnih ali zasebnih cestah, objektih kanalizacije oziroma povzročil drug**o** škodo v lasti občine ali občanov ali drugih subjektov pri opravljanju del iz te pogodbe, ki so nastala po krivdi izvajalca, le-te odpravil na svoje stroške v najkrajšem možnem času,
	+ uporabljati takšno opremo, ki omogoča nemoteno izvedbo storitev ter je prilagojena razmeram na cestah, terenu in objektih, kjer se storitve izvajajo.
	+ vodil vso dokumentacijo, kot se zahteva s področno zakonodajo s področja predmeta pogodbe.

Izvajalec si mora ves čas izvajanja storitev prizadevati, da dela opravlja strokovno, v dogovorjenem obsegu in s čim manj obremenitev za občane in naročnika.

**Obveznosti pogodbenih strank**

9. člen

Pogodbeni stranki se zavezujeta, da se bosta prilagajali vsem morebitnim novim zakonsko predpisanim zahtevam, in da bosta ob morebitnih spremembah veljavne zakonodaje v roku 15 dni sklenili ustrezen aneks k tej pogodbi, s katerim bosta pogodbeni stranki uskladili določbe te pogodbe s spremembami zakonodaje in navodili.

**Pogodbena kazen**

10.člen

V primeru, da izvajalec ne začne z deli, skladno s svojo ponudbo in zahtevami naročnika, storitve opravlja z neustreznim kadrom ali opremo, ali zamuja z izvedbo naročenih storitev oziroma jih ne opravi v roku, dogovorjenih s to pogodbo ali če ima izpolnitev tako napako ali pomanjkljivost, ki ni običajna pri izvajanju teh storitev, je dolžan izvajalec plačati naročniku pogodbeno kazen v višini 2‰ (dveh promilov) za vsak koledarski dan zamude (oziroma za vsako uro zamude v primeru interventnih storitev) pri izdaji računa od neto vrednosti pogodbenega zneska.

Naročnik je upravičen odtegniti tako pogodbeno kazen kot škodo od kateregakoli zneska, ki ga dolguje izvajalcu oziroma se pogodbena kazen obračuna s mesečnim poplačilom.

Naročnik in izvajalec soglašata, da pravica zaračunavanja pogodbene kazni ni pogojena z nastankom škode naročniku. Povračilo tako nastale škode bo naročnik uveljavljal po splošnih načelih odškodninske odgovornosti, neodvisno od uveljavljanja pogodbene kazni.

V primeru kršitev pogodbenih obveznosti lahko naročnik uveljavi tudi zavarovanje za dobro izvedbo pogodbenih obveznosti.

Skupni znesek pogodbene kazni ne sme presegati 15% (odstotkov) od vrednosti pogodbene vrednosti.

V primeru nastanka škode, ki jo utrpi naročnik zaradi neizpolnitve, nepravilne izpolnitve ali zamude s strani izvajalca in bi nastala škoda presegla znesek pogodbene kazni, lahko naročnik zahteva poleg pogodbene kazni tudi poplačilo razlike do celotne odškodnine za vso nastalo škodo, ki jo je utrpel zaradi izvajalčeve zamude, nepravilne izpolnitve ali neizpolnitve pogodbenih obveznosti izvajalca. Izvajalec mora, če ga naročnik k temu pozove, skupaj z naročnikom sodelovati kot stranka v eventualnih sporih, sproženih s strani tretjih oseb, ki bi nastali v posledici zamude, nepravilne izpolnitve ali neizpolnitve izvajalca.

Naročnik lahko na stroške izvajalca poveri dela drugemu izvajalcu ali jih izvede sam. Za poplačilo nastalih stroškov in škode lahko naročnik vedno unovči zavarovanje za dobro izvedbo pogodbenih obveznosti, v kolikor le ta zadošča. V tem primeru si bo naročnik obračunal tudi manipulativne stroške v višini 5% vrednosti drugje naročenih storitev.

Naročnik je upravičen odtegniti tako pogodbeno kazen kot škodo od kateregakoli zneska, ki ga dolguje izvajalcu oziroma se pogodbena kazen obračuna s mesečnim poplačilom.

**Zavarovanje za dobro izvedbo pogodbenih obveznosti**

11. člen

Izvajalec jamči, da bo storitve po tej pogodbi izvedel tako, da bodo v celoti in v vseh svojih delih ustrezala zakonskim in tehničnim predpisom ter standardom, veljavnim za tovrstne storitve.

Izvajalec je kot jamstvo, za kakovostno in pravočasno izvedbo storitev po tej pogodbi predložil bančno garancijo za dobro izvedbo pogodbenih obveznosti, ki jo naročnik lahko unovči:

* v primeru izvajalčevega odstopa od pogodbe pred ali med izvedbo del po izvajalčevi krivdi,
* v primeru nekvalitetne izvedbe storitev po pogodbi,
* v primeru nepravočasnega oz. neažurnega izvajanja del v smislu te pogodbe,
* v primeru izvajanja storitev z neustrezno opremo ali kadrom,
* v primeru nastanka škode na premoženju občanov, naročnika ali drugih oseb zaradi nepravilnega izvajanja storitev,
* v primeru drugih kršitev pogodbenih obveznosti.

V primeru nastanka škode, ki jo utrpi naročnik zaradi neizpolnitve, nepravilne izpolnitve ali zamude s strani izvajalca lahko naročnik zahteva poplačilo razlike do celotne odškodnine za vso nastalo škodo, ki jo je utrpel zaradi izvajalčeve zamude, nepravilne izpolnitve ali neizpolnitve pogodbenih obveznosti izvajalca. Izvajalec mora, če ga naročnik k temu pozove, skupaj z naročnikom sodelovati kot stranka v eventualnih sporih, sproženih s strani tretjih oseb, ki bi nastali v posledici zamude, nepravilne izpolnitve ali neizpolnitve izvajalca.

Naročnik lahko na stroške izvajalca poveri dela drugemu izvajalcu.

Za poplačilo nastalih stroškov in škode lahko naročnik vedno unovči zavarovanje za dobro izvedbo pogodbenih obveznosti, v kolikor le ta zadošča.

**Odstop od pogodbe**

12. člen

Naročnik je prost zaveze naročanja storitev po pogodbi, v kolikor nastopijo okoliščine, zaradi katerih bo naročnik odstopil od pogodbe. Okoliščine, ki lahko privedejo do odstopa so zlasti izvajalčevo (primeroma, a ne izključno):

* + neizpolnjevanje pogojev za priznanje sposobnosti,
	+ prenehanje poslovanja izvajalca,
	+ neustrezno izpolnjevanje določil pogodbe (navedeno primeroma: neustrezno, nepravočasno izvajanje storitev, izvajanje storitev z neustrezno opremo)
	+ izvedba storitev, ki ne ustreza dogovorjeni vrsti, kvaliteti in strokovnih zahtevam,
	+ neupoštevanje dogovorjenih cen storitev v nasprotju z določili pogodbe in ponudbe izvajalca,
	+ izvajanje obveznosti v nasprotju z dano ponudbo ter v nasprotju s pogodbo,
	+ drugih utemeljenih in objektivno preverljivih razlogov.

Naročnik bo v primeru odstopa od pogodbe o tem pisno obvestil izvajalca, in sicer v roku, ki ga določi naročnik, ta pa ni krajši od 14 dni in daljši od treh mesecev.

V primeru neizpolnjevanja določil te pogodbe strani naročnika, ki se nanaša na neplačilo opravljenih storitev, ima izvajalec pravico odstopiti od te pogodbe, o čemer mora pisno obvestiti naročnika, in sicer najmanj tri mesece pred nameravanim odstopom.

V kolikor bi izvajalec odstopil od pogodbe iz drugih razlogov (v celoti ali delno) je naročnik upravičen do unovčitve bančne garancije za dobro izvedbo pogodbenih obveznosti v celotni vrednosti ter bo zahteval povračilo vseh stroškov in druge škode, ki bi jih zaradi odstopa izvajalca imel.

Ne glede na določbe prvega, drugega in tretjega odstavka tega člena lahko naročnik brez razloga odstopi od pogodbe. V tem primeru mora pisno obvestiti nasprotno stranko, in sicer najmanj en mesec pred nameravanim odstopom.

**Razvezni pogoj**

13. člen

Ta pogodba je sklenjena pod razveznim pogojem, ki se uresniči v primeru izpolnitve ene od naslednjih okoliščin:

1. če bo naročnik seznanjen, da je sodišče s pravnomočno odločitvijo ugotovilo kršitev obveznosti delovne, okoljske ali socialne zakonodaje s strani izvajalca ali podizvajalca ali
2. če bo naročnik seznanjen, da je pristojni državni organ pri izvajalcu ali podizvajalcu v času izvajanja pogodbe ugotovil najmanj dve kršitvi v zvezi s:
* plačilom za delo,
* delovnim časom,
* počitki,
* opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek,

in pod pogojem, da je od seznanitve s kršitvijo in do izteka veljavnosti pogodbe še najmanj šest mesecev oziroma če izvajalec nastopa s podizvajalcem pa tudi, če zaradi ugotovljene kršitve pri podizvajalcu izvajalec ne nadomesti ali zamenja tega podizvajalca, na način določen v skladu s 94. členom ZJN-3 in določili te pogodbe v roku 30 dni od seznanitve s kršitvijo.

V primeru izpolnitve okoliščine in pogojev iz prejšnjega odstavka se šteje, da je pogodba razvezana z dnem sklenitvi nove pogodbe o izvedbi javnega naročila za predmetno naročilo. O datumu sklenitve nove pogodbe bo naročnik obvestil izvajalca.

Če naročnik v roku 30 dni od seznanitve s kršitvijo ne začne novega postopka javnega naročila, se šteje, da je pogodba razvezana trideseti dan od seznanitve s kršitvijo.

**Varovanje skrivnosti**

 14. člen

Stranki sta sporazumni, da vsi podatki (poslovne skrivnosti, osebni podatki, tajni podatki), do katerih bi prišli z izvedbo pogodbe, z izjemo podatkov, ki so javni na podlagi zakonodaje, predstavljajo poslovno skrivnost in se zavezujeta, da bosta vse podatke skrbno varovali.

Izvajalec je dolžan obvestiti svoje delavce, da lahko pri svojem delu pridejo v stik z zaupnimi podatki, pri delu z njimi pa morajo ti ravnati z največjo mero skrbnosti. Izvajalec mora naročnika takoj obvestiti o vsakem disciplinskem ali drugem postopku, zaradi kršitev delovnih obveznosti, ki ga je zoper svojega delavca sprožil v zvezi z izvajanjem del iz pogodbe. Izvajalec je dolžan na zahtevo naročnika nadomestiti delavca, če slednji izkaže, da je ravnal ali poskušal ravnati v nasprotju z določbami sporazuma.

Za izvajalca, ki opravlja za naročnika pogodbene obveznosti, velja glede teh obveznosti enako strog način varovanja podatkov, kot jih ima naročnik.

Obveznost varovanja podatkov se nanašata tako na čas izvrševanja pogodbe, kot tudi za čas po tem. V primeru kršitve določb o varovanju poslovne skrivnosti, je izvajalec naročniku odškodninsko odgovoren za vso posredno in neposredno škodo.

**Protikorupcijska klavzula**

 14. člen

V primeru, da se ugotovi, da je pri izvedbi javnega naročila, na podlagi katerega je podpisana ta pogodba ali pri izvajanju te pogodbe kdo v imenu ali na račun druge pogodbene stranke, predstavniku ali posredniku naročnika ali drugega organa ali organizacije iz javnega sektorja obljubil, ponudil ali dal kakšno nedovoljeno korist za pridobitev tega posla ali za sklenitev tega posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku, je ta sporazum ničen.

Naročnik bo v primeru ugotovitve o domnevnem obstoju dejanskega stanja iz prvega odstavka tega člena ali obvestila Komisije za preprečevanje korupcije ali drugih organov, glede njegovega domnevnega nastanka, pričel z ugotavljanjem pogojev ničnosti pogodbe iz prejšnjega odstavka tega člena oziroma z drugimi ukrepi v skladu s predpisi Republike Slovenije.

**Trajanje pogodbe**

15. člen

Pogodba je sklenjena, ko ga podpišeta obe pogodbeni stranki in začne veljati, ko naročnik prejme zavarovanje za dobro izvedbo pogodbenih obveznosti.

Pogodba je sklenjena za določen čas, in sicer za čas 30 mesecev od dneva sklenitve te pogodbe.

Izvajalec se zavezuje, da bo pričel z izvajanjem pogodbenih del takoj po uveljavitvi pogodbe, razen storitev iz postavke 1- *Strojno čiščenje kanalizacije v občinah Domžale, Mengeš, Trzin, Lukovica in Moravče, tj. v občinah, kjer je naročnik izvajalec obvezne javne gospodarske službe odvajanja in čiščenja odpadnih vod*, ki jih prične izvajati s 01.05.2021.

**Druge določbe**

 16. člen

Stranki pogodbe bosta morebitne spore nastale pri izvrševanju te pogodbe reševale sporazumno, v nasprotnem primeru bo o sporu odločalo stvarno pristojno sodišče po sedežu naročnika, po pravu Republike Slovenije.

17. člen

Pooblaščeni predstavnik naročnika, ki bo urejal vsa razmerja iz te pogodbe je \_\_\_\_\_\_\_\_\_\_\_\_\_\_, kontaktna oseba naročnika je\_\_\_\_\_\_\_\_\_\_\_\_\_\_\_\_\_.

S strani izvajalca je odgovorna oseba za izvrševanje pogodbe \_\_\_\_\_\_\_\_\_\_\_\_\_\_\_\_\_\_\_\_\_\_.

18. člen

Ta pogodba je sestavljena v dveh (2) enakih izvodih, od katerih ima vsak značaj izvirnika in od katerih vsaka od strank prejme po en (1) izvod.

19. člen

Glede vprašanj, ki jih ta pogodba ne ureja, se smiselno uporabljata razpisna dokumentacija naročnika po javnem razpisu iz 1. členu pogodbe, in ponudba izvajalca, na podlagi katere je bil izbran, določbe veljavnih predpisov, ki urejajo področje storitev, ki so predmet te pogodbe in določila Obligacijskega zakonika.

\_\_\_\_\_\_\_\_\_\_\_\_ , dne \_\_\_\_\_\_\_\_\_\_\_\_\_\_ Domžale, dne \_\_\_\_\_\_\_\_\_\_\_\_\_\_\_\_\_\_\_

**izvajalec naročnik:**